কালোনাক হাঙ্গর
কালোনাক হাঙর (ইংরেজি: Blacknose shark; দ্বিপদ নাম : Carcharhinus acronotus ) রেকিয়েম হাঙ্গরদের একটি প্রজাতি। এটি কারকারিনিডি (Carcharhinidae) গোত্রের অন্তর্গত। সাধারণত পশ্চিম আটলান্টিক মহাসাগরের গ্রীষ্মমণ্ডলীয় এবং উপ-গ্রীষ্মমণ্ডলীয় এলাকায় এদেরকে দেখা যায়। এই প্রজাতির অপ্রাপ্তবয়স্করা সাধারণত উপকূলবর্তী ঘাস, বালি, বা পাথরকুঁচিতে এবং প্রাপ্তবয়স্করা গভীর জলে বসবাস করতে পছন্দ করে। একটি ছোট হাঙ্গর সাধারণত ১.৩ মিটারের (৪.১ ফুট) মত লম্বা হয়। এদের খাবারের তালিকায় বড় অংশ জুড়ে রয়েছে মাঝারি আকারের মাছ ও মলাস্ক। কারকারিনিডি গোত্রের অন্য সব সদস্যদের মত কালোনাক হাঙ্গরও সরাসরি প্রসব করে। স্ত্রী হাঙ্গর দুই থেকে তিন বছরের মধ্যে বয়ঃপ্রাপ্ত হয়। বসন্ত কালে বা গ্রীষ্মের প্রথম দিকে বাচ্চা দেয়। এদের গর্ভধারনকাল সাধারণত এগারো মাস।